b'\n_START_ARTICLE_\nAraw ng Alpabetong Koreano\n_START_SECTION_\nKasaysayan\n_START_PARAGRAPH_\nAyon sa Sejong Sillok (\xec\x84\xb8\xec\xa2\x85\xec\x8b\xa4\xeb\xa1\x9d; \xe4\xb8\x96\xe5\xae\x97\xe5\xaf\xa6\xe7\xb6\xa0), ipinahayg ni Haring Sejong ang pagkaka-limbag ng Hunmin Jeongeum (\xed\x9b\x88\xeb\xaf\xbc\xec\xa0\x95\xec\x9d\x8c; \xe8\xa8\x93\xe6\xb0\x91\xe6\xad\xa3\xe9\x9f\xb3), ang dokumentong nagpapakilala sa bagong likhang abesedaryo na tinawag din sa katumbas na pangalan, sa ikasiyam na buwan ng kalendaryong lunar noong 1446. Noong 1926, ipinagdiwang ng Hangeul Society ang siklong okto-Seksahesimong (ika-480) anibersaryo ng pagpapahayag ng naturang alpabeto sa huling araw ng sa ikasiyam na buwan ng kalendaryong lunar, na siyang ika-4 ng Nobyembre sa kalendaryong Gregoryano. Idineklara ng mga kasapi ng sosyedad na iyon ang unang pag-gunita ng "Gagyanal" (\xea\xb0\x80\xea\xb0\xb8\xeb\x82\xa0). Nagmula ang pangalan sa "Gagyageul" (\xea\xb0\x80\xea\xb0\xb8\xea\xb8\x80), ang noong katawagang palasak sa hangeul, batay sa nemoteknikong pagbigkas ng panimulang "gagya geogyeo" (\xea\xb0\x80\xea\xb0\xb8\xea\xb1\xb0\xea\xb2\xa8). Binago ang pangalan ng araw ng komemorasyon sa "hangeullal" (\xed\x95\x9c\xea\xb8\x80\xeb\x82\xa0) noong 1928. Nang malikha ang pangalang "Hangul" ni Ju Si-gyeong, malawakang tinanggap ang bagong pangalan para sa alpabeto. Ipinagdiriwang ang naturang araw batay sa kalendaryong lunar._NEWLINE_Noong 1931, iniba ang araw ng paggunita sa ika-29 ng Oktubre ng kalendaryong Gregoryano, ngunit ibinalik din sa ika-28 ng Oktubre.\n_START_SECTION_\nPagdiriwang\n_START_PARAGRAPH_\nNoong 2009, sa pagdiriwang ng ika-563 anibersaryo ng Alpabetong Koreano ni Haring Sejong, isina-publiko ang bronseng bantayog ni Dakilang Haring Sejong ng Joseon, na may taas na 6.20 metro at bigat na 20 tonelada, sa Liwasang Gwanghwamun sa Seoul.'